Ραβανί

=Υλικά=

Για το μείγμα
200γρ αλεύρι 200γρ σιμιγδάλι 200γρ ζάχαρη 50γρ. ζάχαρη (αν έχουμε άχνη) για τη μαρέγκα 250γρ σπορέλαιο 300γρ γιαούρτι 4 αυγά 1 κ.γ. γεμάτο μπέικιν πάουντερ Ξύσμα από ένα πορτοκάλι Μια κ.σ. χυμό πορτοκάλι για τη μαρέγκα Βανίλια

Για το σιρόπι
600γρ ζάχαρη 625γρ νερό 3 κουταλιές χυμό πορτοκάλι 1 ξυλάκι κανέλας Λίγο σκόνη βανίλιας

=Προετοιμασία=
 * 1) Χρειαζόμαστε 3 μπολ, 1 ταψί/πυρέξ 24x34εκατοστά και μια κατσαρόλα.
 * 2) Στο ένα μπολ βάζουμε τα ασπράδια, τα 50γρ ζάχαρη και την μια κουταλιά χυμό πορτοκάλι για να φτιάξουμε τη μαρέγκα. Στο μεγαλύτερο απ` όλα τα μπολ βάζουμε τους κρόκους, τη ζάχαρη (200γρ.), το γιαούρτι, το σπορέλαιο και το ξύσμα από το πορτοκάλι. Στο τρίτο μπολ βάζουμε το σιμιγδάλι, το αλεύρι, το μπέικιν πάουντερ και τη βανίλια. Στη κατσαρόλα βάζουμε όλα τα υλικά για το σιρόπι.
 * 3) Αλείφουμε με βούτυρο το ταψί/πυρέξ (εδώ θα μπει το τελικό μείγμα για ψήσιμο).
 * 4) Ανάβουμε το φούρνο να ζεσταίνεται στους 180 βαθμούς πάνω/κάτω.
 * 5) Χτυπάμε τα ασπράδια με ένα μίξερ μέχρι να γίνουν μαρέγκα.
 * 6) Έπειτα, χτυπάμε για 3 λεπτά τα υλικά στο μπολ που έχουμε βάλει τους κρόκους.
 * 7) Συνεχίζουμε να χτυπάμε στο μπολ με τους κρόκους και ρίχνουμε σιγά σιγά το μείγμα με το αλεύρι/σιμιγδάλι. Χτυπάμε μέχρι να αναμειχθούν καλά.
 * 8) Αφήνουμε το μίξερ στην άκρη, και παίρνουμε μια σπάτουλα σιλικόνης. Αν δεν έχουμε σπάτουλα, τότε παίρνουμε ένα μεγάλο κουτάλι.
 * 9) Ρίχνουμε τη μαρέγκα στο υπόλοιπο μείγμα, και ανακατεύουμε σιγά σιγά με τη σπάτουλα μέχρι να αναμειχθεί καλά η μαρέγκα (να μη βλέπουμε πουθενά ασπράκια)
 * 10) Ρίχνουμε το μείγμα στο βουτυρομένο ταψί και το βάζουμε στον προθερμασμένο φούρνο για περίπου 1 ώρα (το κοιτάμε που και που, γιατί μπορεί να πρέπει να βγει νωρίτερα)
 * 11) Αφού βάλουμε το ταψί στο φούρνο, βάζουμε τη κατσαρόλα με όλα τα υλικά για το σιρόπι στο μάτι σε χαμηλή φωτιά. Αφού το σιρόπι πάρει την πρώτη βράση, το αφήνουμε να βράσει για 5 λεπτά.
 * 12) Μόλις γίνει το σιρόπι, το αφήνουμε στην άκρη να κρυώσει.
 * 13) Μετά από καμιά ώρα που θα έχει τελειώσει το ψήσιμο του Ραβανί, το βγάζουμε από το φούρνο και το αφήνουμε για 10 λεπτά να κρυώσει.
 * 14) Το κόβουμε σε κομμάτια (για να πάει παντού το σιρόπι) και ρίχνουμε σιγά σιγά το σιρόπι ώστε να καλύψουμε όλη την επιφάνεια. Αν το σιρόπι φαίνεται πολύ μην ανησυχείτε. Ρίξτε το όλο, γιατί θα το πιει.